Torsdag byder kun på få chancer for solglimt, og risiko for enkelte byger.

Nordjyderne er de fleste steder stået op til lavthængende skyer og temperaturer lige over frysepunktet. Nogen steder kan solen kigge igennem skylaget, men langt de fleste steder vil dagen igennem byde på gråvejr og måske endda enkelte byger. - Det bliver skyet med temperaturer op mellem 8 og 11 grader. Når vi kommer ud på aftenen kan der komme lidt mere udbredt regn, men det er stadig ikke meget, der kommer, fortæller Andreas Nyholm fra TV2 Vejret.